**ОБЩИНСКИ СЪВЕТ –гр. МИЗИЯ, обл. ВРАЦА**

**Мандат 2015-2019 г.**

**П Р О Т О К О Л**

**№ 1 / 06.11.2015 г.**

Днес, 06 ноември 2015 г., /петък/ със заповед № РД-144 / 03.11.2015 г. на Областния управител на Област Враца – г-жа Малина Николова, от 10,00 часа в Зала № 107 в сградата на общинска администрация Мизия , бе свикано и се проведе ПЪРВОТО – УЧРЕДИТЕЛНО ЗАСЕДАНИЕ на новоизбрания Общински съвет – Мизия за мандат 2015 – 2019 г., в което взеха участие всички новоизбрани общински съветници , кмет на общината и на кметствата, както и г-жа Малина Николова – Областен управител на област Враца, г-жа Ирина Иванова – Зам. Областен управител, г-н Мирослав Комитски -Зам. Областен управител на област Враца , г-жа Диана Янкова –Юрист в областна администрация Враца, Г-жа Магдалена Божкова – председател на Общинската избирателна комисия (ОИК) – Мизия, и други членове на ОИК- Мизия

Присъстваха ВрИД Кмет на общината г-н Н. Нековски, г-жа Д.Лехчевска – Секретар на община Мизия, специалисти от общинската администрация и граждани.

Заседанието бе открито от **г-жа Малина Николова- Областен управител на Област Враца** , която приветства присъстващите и предложи учредителното заседание да протече по следния дневен ред:

1. Откриване на заседанието и обявяване състава на новоизбрания общински съвет, избраните за кмет на община и кметове на кметства.

2. Полагане клетва от новоизбраните общински съветници .

3. Полагане на клетва на кмета на Община Мизия и кметовете на кметства от Община Мизия

4. Избор на председател на Общинския съвет Мизия.

5. Избор на Комисия за изготвяне на Проект на Правилник за организацията и дейността на общинския съвет, неговите комисии и взаимодействието им с общинската администрация.

**По т. 1.**

Г- жа Николова представи решенията на ОИК за даване мандат на новоизбраните общински съветници и представи поименно новоизбраните общински съветници а именно:

**Съветници:**

**-от ПП „ГЕРБ”:** Валя Теодосиева Берчева , Цветан Василев Петров,Галя Венкова Ангелова, ;

**-**от **ПП „БСП” :** Сашка Димитрова Началнишка**,** Иван Петков Даков,

**- от ПП „ ВМРО**” : Теменужка Маринова Желязкова

**-от МК „НДСВ и РБ”:**  Борислав Христов Тоев, Йорданка Цветкова Бадикова, Лидия Костова Методиева, Страшимир Симеонов Страшимиров, Евгени Славчев Николов,

**От „БДЦ” :** Иво Тодоров Иванов**,** Стоянчо Величков Радойски

Новоизбраните Общински съветници станаха прави за полагане на клетвата по чл. 32 от ЗМСМА, като г-жа Николова четеше на откъси текста й, а съветниците повтаряха хорово. След произнасяне на заключителните думи „Заклех се!”, всеки от тях подписа клетвения си лист.

**По т. 3.**

Г-жа Николова представи и поздрави всички новоизбрани кметове

Съгласно Решение № 179 от 02.11.2015г. на ОИК – Мизия за **Кмет на община Мизия е избран**  д-р Виолин Иванов Крушовенски.

Съгласно Решение № 143 от 26.10.2015г. на ОИК – Мизия за **Кмет на кметство с. Крушовица е избран** Илия Ангелов Илиевски.

Съгласно Решение № 146 от 26.10.2015г. на ОИК – Мизия за **Кмет на кметство на с. Войводово е избран** Детелин Борисов Костадинов

Съгласно Решение № 145 от 26.10.2015г. на ОИК – Мизия за **Кмет на кметство на с. Липница е избран** Румен Христов Шопов.

Новоизбраните кметове станаха прави за полагане на клетвата по чл. 32 от ЗМСМА, като г-жа Николова четеше на откъси текста й, а кметовете повтаряха хорово.

Кметовете положиха клетва по същия ред, след което г-жа Николова предаде на д-р Виолин Крушовенски традиционния символ на общинската кметска власт – специалната огърлица на НСОРБ и златния печат на Общината.

Г-жа Николова обяви, че новоизбрания Общински съвет е вече конституиран и може да започне работа и да взема решения, поради което **предостави ръководството на заседанието на най-възрастният общински съветник – г-жа** **Теменужка Маринова Желязкова**

**Г-жа Желязкова**  произнесе слово за благодарност, призова всички новоизбрани общински съветници да си подадат ръка и да работят за икономическото развитие на община Мизия.

Г-жа Желязкова призова новоизбрания Общински съвет да представи своите мотивирани предложения за избор на председател на Съвета за мандат 2015 – 2019г.,

**По т. 4**

Г-жа Бадикова предложи за Председател на Общински съвет Мизия – г-жа Лидия Костова Методиева

Г-жа Ангелова предложи за Председател на Общински съвет Мизия- г-жа Теменужка Маринова Желязкова

След направените предложения, г-жа Жлязкова поръча да се изготвят 13 еднотипни бюлетини с имената на кандидатите и място за отбелязване на вота, подходящи пликове и урна за провеждането на тайното гласуване, в съответствие с чл. 24., ал.1 от ЗМСМА и предложи да се избере тричленна Временна комисия на ОбС за провеждане на избора.

Р Е Ш Е Н И Е № 1. (взето с явно гласуване: 13 гласа – за)

1.Избира Временна тричленна комисия по провеждане и отчитане на резултатите от избора на председател на Общинския съвет - Мизия за мандат 2015 – 2019 г. в състав:

Председател: Страшимир Симеонов Страшимиров –  **-от МК „НДСВ и РБ”**

Членове: Галя Венкова Ангелова **– от ПП „ГЕРБ”**

Стоянчо Величков Радойски **От „БДЦ”**

2.Пълномощията на комисията се прекратяват след приключване процедурата и обявяване на новоизбрания председател на Общинския съвет – Мизия и изборните материали бъдат предоставени за съхранение в архива на Общинския съвет.

Г-жа Желязкова даде указания за реда и начина на тайното гласуване. Общинските съветници гласуваха по точно дадените указания.

ВК отвари публично урната, преброи пуснатите пликове, отвари ги последователно, постави на отделни купчинки бюлетините за съответния кандидат, преброи ги, попълни и подписа бланката-протокол за избора и председателят на ВК съобщи получения брой гласове от всеки кандидат и обяви името на избрания председател на Общинския съвет – Мизия за мандат 2015-2019 г.

Р Е Ш Е Н И Е № 2 (с тайно гласуване: 7 гласа–за г-жа Лидия Костова Методиева

и 6 гласа за г-жа Теменужка Маринова Желязкова )

Общински съвет- Мизия на основание чл. 24, ал. 1 от ЗМСМА избира за Председател на Общинския съвет – Мизия за мандат 2015 -2019 г**. г-жа Лидия Костова Методиева.**

Г-жа Желязкова поздрави новоизбрания Председател на Общински Съвет – Мизия и предаде по- нататъшното ръководство на заседанието

**Г-жа Методиева** благодари за доверието на колегите си и отново ги подкани в деловата работа на Общинския съвет . Предложи да се премине към изпълнението на т. 5 от дневния ред с избирането на петчленна Временна комисия по подготовката на основополагащите документи за работата на ОбС през мандата.

**По т. 5.**

Р Е Ш Е Н И Е № 3 (с явно гласуване: 10 гласа – за и 3 – гласа въздържали се )

1.Приема създаването на петчленна Временна комисия за подготовка на проекти за основополагащите документи за бъдещата работа на Общинския съвет, а именно:

Проект на Правилник за организацията и дейността на общинския съвет, неговите комисии и взаимодействието им с общинската администрация през мандат 2015-2019 год.

Р Е Ш Е Н И Е № 4 (с явно гласуване: 13 гласа – за )

2.Избира състав на ВК по т.1 от настоящото решение в състав:

**от ПП „ГЕРБ”:** Галя Венкова Ангелова,

**от МК „НДСВ и РБ”:** Йорданка Цветкова Бадикова

**от „БДЦ” :** Стоянчо Величков Радойски

**от ПП „ ВМРО**” : Теменужка Маринова Желязкова

**от МК „НДСВ и РБ”:** Евгени Славчев Николов,

3.Пълномощията на ВК се прекратяват след приемане на техните проекти от Общинския съвет в следващото му заседание.

Г-н Даков предложи на следващо редовна заседание да се разгледа докладна за подготовката за зимния сезон .

Г-жа Берчева - Материалите за заседанията на ОбС да бъдат предоставяни в срок.

Г-жа Методиева обяви заседанието за официално закрито.

Вярно с оригинала съхраняван в ОбС - Мизия

Протоколчик: …………………. Председател: /п/

(Аксиния Петрова) ( Лидия Костова )

06.11.2015г